CELEX: 32011R0954
Language: bg
Date: 2011-09-14
Title: Регламент (ЕС) № 954/2011 на Европейския парламент и на Съвета от 14 септември 2011 година за изменение на Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите текст от значение за ЕИП

4.10.2011   
            
            
               BG
            
            
               Официален вестник на Европейския съюз
            
            
               L 259/1
            
         РЕГЛАМЕНТ (ЕС) № 954/2011 НА ЕВРОПЕЙСКИЯ ПАРЛАМЕНТ И НА СЪВЕТА
   от 14 септември 2011 година
   за изменение на Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 114 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с обикновената законодателна процедура (2),
   като имат предвид, че:
   
               (1)
            
            
               С Регламент (ЕО) № 2006/2004 (3) се определят условията, при които компетентните органи в държавите-членки, определени да отговарят за прилагането на законодателството в защита на интересите на потребителите, си сътрудничат помежду си и с Комисията, за да гарантират спазването на това законодателство и безпрепятственото функциониране на вътрешния пазар и за да насърчат защитата на икономическите интереси на потребителите.
            
         
               (2)
            
            
               В член 3, буква а) от Регламент (ЕО) № 2006/2004 „законите, които защитават интересите на потребителите“ се определят като директивите, транспонирани във вътрешния правен ред на държавите-членки и регламентите, които са изброени в приложението към посочения регламент ( „приложението“).
            
         
               (3)
            
            
               След влизането в сила на Регламент (ЕО) № 2006/2004 бяха отменени много от изброените в приложението законодателни актове и бяха приети нови законодателни актове.
            
         
               (4)
            
            
               Директива 84/450/ЕИО (4) е отменена и заменена с Директива 2006/114/ЕО (5). Поради това позоваването на Директива 84/450/ЕИО следва да бъде заличено от приложението и да бъде заменено с позоваване на конкретните членове от Директива 2006/114/ЕО, които имат за цел защитата на интересите на потребителите.
            
         
               (5)
            
            
               Въпреки че Директива 87/102/ЕИО (6) е отменена и заменена с Директива 2008/48/ЕО (7), в Директива 2008/48/ЕО не се предвижда изрично, че позоваванията на отменената Директива 87/102/ЕИО се разглеждат като позовавания на Директива 2008/48/ЕО. Следователно, от съображения за правна сигурност позоваването на Директива 87/102/ЕИО в приложението следва да се замени с позоваване на Директива 2008/48/ЕО.
            
         
               (6)
            
            
               Директива 89/552/ЕИО (8) е отменена и заменена с Директива 2010/13/ЕС (9). Съгласно член 34, втора алинея от Директива 2010/13/ЕС позоваванията на Директива 89/552/ЕИО се разглеждат като позовавания на Директива 2010/13/ЕС. Въпреки това, от съображения за яснота позоваването на Директива 89/552/ЕИО в приложението следва да се замени с позоваване на съответните членове от Директива 2010/13/ЕС.
            
         
               (7)
            
            
               Директива 93/13/ЕИО (10) не е изменена с Решение 2002/995/ЕО (11). Следователно позоваването на посоченото решение следва да бъде заличено от приложението.
            
         
               (8)
            
            
               Директива 94/47/ЕО (12) е отменена и заменена с Директива 2008/122/ЕО (13). Съгласно член 18, втора алинея от Директива 2008/122/ЕО позоваванията на Директива 94/47/ЕО се разглеждат като позовавания на Директива 2008/122/ЕО. Въпреки това, от съображения за яснота, позоваването на Директива 94/47/ЕО в приложението следва да се замени с позоваване на Директива 2008/122/ЕО.
            
         
               (9)
            
            
               Директива 97/55/ЕО (14) изменя отменената Директива 84/450/ЕИО. Следователно позоваването на Директива 97/55/ЕО следва да бъде заличено от приложението.
            
         
               (10)
            
            
               Приложението следва да бъде съответно изменено.
            
         
               (11)
            
            
               Необходимо е да бъде направена оценка на ефективността и на механизмите за функциониране на Регламент (ЕО) № 2006/2004 и да бъде разгледана задълбочено възможността за включване в приложението на допълнителни закони, които защитават интересите на потребителите, с оглед евентуално преразглеждане на посочения регламент, имащо за цел предоставяне на публичните органи, отговорни за прилагането, на по-добри средства за ефективно откриване, разследване и преустановяване или забрана на нарушенията, които накърняват колективните интереси на потребителите при случаи с трансграничен характер. За тази цел Комисията следва да представи в най-кратък срок и при всички случаи — до края на 2014 г., доклад пред Европейския парламент и Съвета, придружен, ако е целесъобразно, от законодателно предложение,
            
         ПРИЕХА НАСТОЯЩИЯ РЕГЛАМЕНТ:
   Член 1
   Регламент (ЕО) № 2006/2004 се изменя, както следва:
   
               1.
            
            
               Вмъква се следният член:
               „Член 21а
               Преглед
               В срок до 31 декември 2014 г. Комисията представя пред Европейския парламент и Съвета доклад за оценка на ефективността и механизмите за функциониране на настоящия регламент и за задълбочено разглеждане на възможността за включване в приложението към настоящия регламент на допълнителни закони, които защитават интересите на потребителите. Докладът се основава на външна оценка и на широки консултации със заинтересованите страни и, ако е целесъобразно, се придружава от законодателно предложение.“;
            
         
               2.
            
            
               Приложението се изменя в съответствие с приложението към настоящия регламент.
            
         Член 2
   Настоящият регламент влиза в сила на третия ден след публикуването му в Официален вестник на Европейски съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 14 септември 2011 година
      
         
            За Европейския парламент
         
         
            Председател
         
         J. BUZEK
      
      
         
            За Съвета
         
         
            Председател
         
         M. DOWGIELEWICZ
      
   
   
      (1)  ОВ С 218, 23.7.2011 г., стр. 69.
   
      (2)  Позиция на Европейския парламент от 5 юли 2011 г. (все още непубликувана в Официален вестник) и решение на Съвета от 27 юли 2011 г.
   
      (3)  Регламент (ЕО) № 2006/2004 на Европейския парламент и на Съвета от 27 октомври 2004 г. за сътрудничество между националните органи, отговорни за прилагане на законодателството за защита на потребителите (регламент за сътрудничество в областта на защита на потребителите) (ОВ L 364, 9.12.2004 г., стр. 1).
   
      (4)  Директива 84/450/ЕИО на Съвета от 10 септември 1984 г. относно заблуждаващата и сравнителната реклама (ОВ L 250, 19.9.1984 г., стр. 17).
   
      (5)  Директива 2006/114/ЕО на Европейския парламент и на Съвета от 12 декември 2006 г. относно заблуждаващата и сравнителната реклама (ОВ L 376, 27.12.2006 г., стр. 21).
   
      (6)  Директива 87/102/ЕИО на Съвета от 22 декември 1986 г. за сближаване на законовите, подзаконовите и административните разпоредби на държавите-членки относно потребителския кредит (ОВ L 42, 12.2.1987 г., стр. 48).
   
      (7)  Директива 2008/48/ЕО на Европейския парламент и на Съвета от 23 април 2008 г. относно договорите за потребителски кредити и за отмяна на Директива 87/102/ЕИО на Съвета (ОВ L 133, 22.5.2008 г., стр. 66).
   
      (8)  Директива 89/552/ЕИО на Европейския парламент и на Съвета от 3 октомври 1989 г. за координирането на някои разпоредби, установени в действащи закони, подзаконови и административни актове на държавите-членки, отнасящи се до предоставянето на аудиовизуални медийни услуги (ОВ L 298, 17.10.1989 г., стр. 23).
   
      (9)  Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в действащи закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (ОВ L 95, 15.4.2010 г., стр. 1).
   
      (10)  Директива 93/13/ЕИО на Съвета от 5 април 1993 г. относно неравноправните клаузи в потребителските договори (ОВ L 95, 21.4.1993 г., стр. 29).
   
      (11)  Решение 2002/995/ЕО на Комисията от 9 декември 2002 г. за установяване на временни защитни мерки с оглед на вноса на продукти с животински произход за лична употреба (ОВ L 353, 30.12.2002 г., стр. 1).
   
      (12)  Директива 94/47/ЕО на Европейския парламент и на Съвета от 26 октомври 1994 г. относно защитата на купувачите с оглед на определени аспекти от договорите, свързани с придобиването на правото на временно ползване на недвижима собственост (ОВ L 280, 29.10.1994 г., стр. 83).
   
      (13)  Директива 2008/122/ЕО на Европейския парламент и на Съвета от 14 януари 2009 г. относно защитата на потребителите по отношение на някои аспекти на договорите за разпределено във времето ползване на собственост, дългосрочни ваканционни продукти, препродажба и замяна (ОВ L 33, 3.2.2009 г., стр. 10).
   
      (14)  Директива 97/55/ЕО на Европейския парламент и на Съвета от 6 октомври 1997 г. за изменение на Директива 84/450/ЕИО по отношение на заблуждаващата реклама с цел да се обхване сравнителната реклама (ОВ L 290, 23.10.1997 г., стр. 18).
   
      ПРИЛОЖЕНИЕ
      Приложението към Регламент (ЕО) № 2006/2004 се изменя, както следва:
      
                  1.
               
               
                  Бележка под линия (1) се заменя със следното:
                  
                              „(1)
                           
                           
                              Директиви, посочени под № 6, 8 и 13, съдържат специални разпоредби.“;
                           
                        
            
                  2.
               
               
                  Точка 1 се заменя със следното:
                  
                              „1.
                           
                           
                              Директива 2006/114/ЕО на Европейския парламент и на Съвета от 12 декември 2006 г. относно заблуждаващата и сравнителната реклама (ОВ L 376, 27.12.2006 г., стр. 21): член 1, член 2, буква в) и членове 4—8.“;
                           
                        
            
                  3.
               
               
                  Точки 3 и 4 се заменят със следното:
                  
                              „3.
                           
                           
                              Директива 2008/48/ЕО на Европейския парламент и на Съвета от 23 април 2008 г. относно договорите за потребителски кредити и за отмяна на Директива 87/102/ЕИО на Съвета (ОВ L 133, 22.5.2008 г., стр. 66).
                           
                        
                              4.
                           
                           
                              Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в действащи закони, подзаконови или административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (ОВ L 95, 15.4.2010 г., стр. 1): членове 9, 10, 11 и 19—26.“;
                           
                        
            
                  4.
               
               
                  Точки 6 и 7 се заменят със следното:
                  
                              „6.
                           
                           
                              Директива 93/13/ЕИО на Съвета от 5 април 1993 г. относно неравноправните клаузи в потребителските договори (ОВ L 95, 21.4.1993 г., стр. 29).
                           
                        
                              7.
                           
                           
                              Директива 2008/122/ЕО на Европейския парламент и на Съвета от 14 януари 2009 г. относно защитата на потребителите по отношение на някои аспекти на договорите за разпределено във времето ползване на собственост, дългосрочни ваканционни продукти, препродажба и замяна (ОВ L 33, 3.2.2009 г., стр. 10).“;
                           
                        
            
                  5.
               
               
                  Точка 9 се заличава.